หาดทราย สายลม สองเรา
หาดทราย สายลม สองเรา เป็นอัลบั้มเพลงอัลบั้มแรกของธงไชย แมคอินไตย์ ออกวางแผงจำหน่ายในปี พ.ศ. 2529 ในรูปแบบเทปและแผ่นเสียง ในสังกัดแกรมมี่ เอนเตอร์เทนเม้นท์ โดยมี เรวัต พุทธินันทน์ เป็นโปรดิวเซอร์ อัลบั้มนี้มีจำนวน 10 เพลง และถูกจัดให้เป็นอัลบั้มศิลปินชายที่เป็นที่สุดแห่งปี โดยมีการนำเพลงดังในอัลบั้มไปใช้ประกอบภาพยนตร์เรื่อง "ด้วยรักและผูกพัน" ซึ่งนำแสดงโดยเบิร์ด ในปีเดียวกัน
อัญชลี จงคดีกิจ
ในปี พ.ศ. 2527 ได้แสดงภาพยนตร์เรื่อง ถามหาความรัก และเธอลงตีพิมพ์ในนิตยสารดาราและเพลงหลาย ๆ เล่ม ในปี 2528 อัลบั้มชุด หนึ่งเดียวคนนี้ ออกวางจำหน่าย แกรมมี่เป็นผู้ทำการโปรโมทให้ เดิมทีใช้ชื่อชุดว่า อยู่ไปวันวัน (ชื่อเพลงหนึ่งในอัลบั้มเดียวกัน) แต่คุณจิตนาถ วัชรเสถียร (ผู้แต่งคำร้องและทำนองของงานเพลงชุดนี้) แย้งว่ามันไม่แรงพอเลยขอเปลี่ยน นักดนตรีในห้องบันทึกเสียง ได้แก่ อุกฤษณ์ พลางกูร, วิรัช อยู่ถาวร, สนอง โสตถิลักษณ์, ไพฑูรย์ ไวทยากร, เสกสรร ยงยุทธ และ วิชัย อึ้งอัมพร ทุกคนเป็นมืออาชีพระดับโปรดิวเซอร์ เมื่อผลงานเริ่มได้รับการโปรโมทผ่านสื่อต่าง ๆ ตัวเพลงและภาพลักษณ์ของเธอเรียกได้ว่าเป็น ของใหม่ และคุณภาพการร้องและตัวเพลงที่แข็งแรงทั้งอัลบั้ม ทำให้เกิดกระแส อัญชลีฟีเวอร์ จน มจ.ทิพยฉัตร ฉัตรชัย ต้องสร้างหนังเรื่อง ด้วยรักคือรัก โดยมีโจทย์ที่ใช้เพลงในอัลบั้มนี้เป็นหลัก และ ธงไชย แม็คอินไตย์ ซึ่งตอนนั้นเบิร์ดยังไม่ได้ออกผลงานชุดแรก มาประกบการแสดง กลายเป็นคู่ขวัญทางจอเงินระดับคลาสสิกอีกคู่หนึ่งของวงการหนังไทย